Bin Nasser Al Suwaidi

H.E. Sultan Bin Nasser Al Suwaidi (født 1953 i Abu Dhabi) er en emiratarabisk økonom, som fra 1991 til september 2014 var sentralbanksjef i De forente arabiske emiraters sentralbank.De forente arabiske emiraters sentralbank - Board of Directors and Senior Management , besøkt 5. januar 2012.The Emirates Center for Strategic Studies and Research - Profiles - Sultan Bin Nasser Al-Suwaidi , besøkt 5. januar 2012.Reuters - UPDATE 1-UAE appoints Mubarak al-Mansouri as new c.bank governor , besøkt 5. november 2014.

Suwaidi er utdannet Bachelor of Science innen bedriftsøkonomi.

Han begynte sin yrkeskarriere i det statlige investeringsfondet Abu Dhabi Investment Authority (ADIA) i 1978. Der var han formann for likviditetsstyringsdivisjonen (meklerne). I 1984 begynte han hos Gulf International Bank i Bahrain, som direktør, men i 1985 fikk han jobb som administrerende direktør i Abu Dhabi Commercial Bank, da denne ble dannet av tre mindre banker som slet økonomisk. Den nye banken gikk med overskudd allerede det første driftsåret. 

I 1991 ble han utnevnt til sentralbanksjef, en stilling han tiltrådte 18. desember 1991. Han ble utnevnt til Årets sentralbanksjef i Midtøsten for 2006, av Emerging Markets Publication. I september 2014 ble han erstattet av Mubarak Al Mansouri.Gulf News - Mubarak Al Mansouri appointed new central bank governor, besøkt 6. november 2014.Khaleej Times - Shaikh Khalifa appoints new Governor of UAE Central Bank , besøkt 6. november 2014.

 Referanser 

Kategori:Emiratarabere
Kategori:Sentralbanksjefer
Kategori:Økonomer
Kategori:Fødsler i 1953
Kategori:Personer fra Abu Dhabi